Publication: Magyar Közlöny
Issue: MK-2009-104 (Year: 2009, Number: 104)
Era: 2004-2010
Section: 
Paragraph Index: 4955

b) a járató állama részéről rendelkezzen jogosítással az ilyen légtérben történő üzemeléshez. Megjegyzés: Az előírt navigációs pontosságra (RNP), az ezzel összefüggő eljárásokra valamint a jogosítási folyamatra vonatkozó tájékoztatásokat az RNP Kézikönyv (Doc 9613) tartalmazza. A kiadvány átfogóan felsorolja azokat a dokumentumokat és egyéb anyagokat, amelyeket az államok és a nemzetközi szervezetek a navigációs rendszerekre valamint az előírt navigációs teljesítményre vonatkozóan készítettek el. 5.2.3 A forgószárnyas légijárművet olyan navigációs berendezéssel szereljék fel, amely biztosítja, hogy a repülés végrehajtásának bármely szakaszában bekövetkező, az egyik rendszert érintő meghibásodás esetében a forgószárnyas légijárművet a másik rendszerrel az 5.2.1 pont valamint ahol ez alkalmazható, az 5.2.2 pont előírásainak megfelelően tovább lehessen irányítani (navigálni). 5.2.4 A műszeres időjárási körülmények között végrehajtott leszállással tervezett repülések esetében a forgószárnyas légijárművet szereljék fel olyan rádió berendezéssel, amely alkalmas az irányvezetést biztosító rádiójelek vételére addig a pontig, ahonnan a leszállás látással végrehajtható. Ez a rádió berendezés képes legyen az irányvezetés biztosítására minden olyan tervezett leszállási, valamint bármely kijelölt kitérő helikopter repülőtéren, ahol műszeres időjárási körülmények között történő leszállás végrehajtását tervezik. 5.3 Felszerelés A berendezéseket úgy szereljék fel, hogy bármelyik egyedi egység meghibásodása, amely akár rádió távközlés összeköttetési, akár navigációs illetve mindkét célra szükséges – ne okozza a távközlési összeköttetés vagy navigációs célra szükséges másik egység meghibásodását.

Source: https://magyarkozlony.hu/hivatalos-lapok/1f7c6b0e16b4b71a92e5ad24416008bbe2e26aab/dokumentumok/710811d1f7f958a2990684d0cbf918e84f5497e5/letoltes